Barbra Ring

Barbra Mathilde Ring (1870–1955) var en norsk forfatter og journalist. Hun skrev blant annet novellen Ittno' knussel, julefortellingen om den rike, bryske og varmhjertede enken Marte Svennerud, og barnebøkene om Peik og Fjeldmus, som alle ble utgitt i uttallige opplag gjennom flere tiår.

 Familie 
Barbra Ring var datter av Ole Ring og Thora Augusta Ravn. Ole Ring var dattersønn av forfatteren Hanna Winsnes, og han oppkalte sin datter etter sin mor – Barbra født Winsnes.

I 1890 giftet Barbra Ring seg med Thorvald August Kirsebom. De fikk datteren Gerda Ring sammen i 1891. I 1902 ble ekteparet skilt, og i 1917 giftet Barbra Ring seg på nytt med Ragnar Rosenquist.

 Litterær karriere 
Barbra Ring var i likhet med Dikken Zwilgmeyer en av mest markante norske barnebokforfatterne i første halvdel av 1900-tallet. 

Hun debuterte i 1904 med Babbens dagbok. Boken bygget på egne barndomserindinger. Den ble godt mottatt som en historie sett med barnets øyne, et brudd med den moraliserende barnelitteraturen. Hun skrev barnebøker, bøker for «unge piger» og romaner for voksne. Flere av hennes romaner for voksne tar for seg kvinner i ulykkelige ekteskap og barns perspektiv på konflikt mellom foreldre.

Et gjennomgangstema i bøkene hennes er også det å eie og dyrke jord. I Nytt norsk forfatterleksikon karakteriseres hennes forfatterskap for voksne som «en lang rekke romaner og fortellinger fra østnorsk storgårds-liv, de fleste uten noen varig verdi». I Store norske leksikons fordypningsartikkel om Ring står det derimot at forfatterskapet hennes er ujevnt, men at «de beste er både gripende og troverdige psykologisk sett og interessante på grunn av sine formeksperimenter.» Hennes barnebøker om Peik og Fjellmus har uansett fått et lengre liv enn voksenromanene. Rings bøker ble i hennes samtid oversatt til en rekke språk. Hun virket også som oversetter.

Hun var styremedlem i Den norske forfatterforening; og fra 1929 litteraturkritiker i Nationen. Hun var også bidragsyter til en rekke utgaver av årboken Humør.

 Bibliografi 
 1904: Babbens Dagbog (barnebok)
 1905: Tertit, H. Aschehoug & co. (W. Nygaard)
 1906: Lillefru Tertit, H. Aschehoug & co. (W. Nygaard)
 1906: Villbasser (barnebok)
 1907: Anne Karine Corvin, H. Aschehoug & co. (W. Nygaard)
 1907: Tvillingerne og andre barn (barnebok)
 1908: To Aar efter, H. Aschehoug & co. (W. Nygaard) – oppfølger til Anne Karine Corvin
 1909: Fnugg
 1910: Da Peik skulde gjøre sin Lykke (barnebok)
 1910: Riebes paa Star
 1911: Peik (barnebok)
 1911: Fra Hanna Winsnes' Prestegaard (brevsamling), H. Aschehoug & co. (W. Nygaard) – redaktør; utgivelsen omfatter også barndomserindringer nedskrevet at Hanna Winsnes' datter
 1911: Billet mrk. "286". En Fortælling om en ung Pige (ungpikebok)
 1912: Den rette (ungpikebok)
 1913: Den kjærligheten
 1913: Rædharen, H. Aschehoug & co. (W. Nygaard)
 1914: Jomfruen
 1915: Før kulden kommer, H. Aschehoug & co. (W. Nygaard)
 1916: Under seil
 1917: Veien
 1918: Fjeldmus og andre fortællinger (barnebok) – illustrert av Severin Segelcke
 1919: Vildbasser og andre Fortællinger. Rædharen
 1919: Guldkappen
 1920: To
 1921: Mennesket Fernanda Nissen (biografi) Det norske arbeiderpartis forlag
 1921: Kredsen (roman), H. Aschehoug & co. (W. Nygaard)
 1922: Søstre
 1922: Kongens hjerte. Eventyrspil for barn (skuespill) – oppført på Nationaltheatret
 1923: En mand (roman)
 1923: Unge fruer (roman), H. Aschehoug & co. (W. Nygaard)
 1924: Vi fraskilte barn. Ved et av dem (roman)
 1924: For hundrede Aar siden. Hanna Winsnes og Hendes. (roman), H. Aschehoug & co. (W. Nygaard)
 1926: Vi som vandrer (roman)
 1927: Kvinde (roman), H. Aschehoug & co. (W. Nygaard)
 1928: Den gang da jeg var Pige (erindringer), H. Aschehoug & co. (W. Nygaard) – selvbiografi om barndomsårene
 1928: Lille-Mette (roman), H. Aschehoug & co. (W. Nygaard)
 1929: Minder og smaa bekjendelser
 1930: Nu
 1931: Eldjarstad
 1932: Et år gikk rundt
 1933: Elven strømmer, H. Aschehoug & co. (W. Nygaard)
 1934: Jolle
 1934: Chansen
 1936: Leken på Ladeby (roman)
 1937: Leken blir liv
 1938: Marcus Gjøgs medaljong, Aschehoug
 1939: Farlig start, H. Aschehoug & co. (W. Nygaard)
 1940: Sånn er Norge (sakprosa)
 1947: Mellom venner og fiender (erindringer), Aschehoug

 Udaterte utgivelser 
 En ny og sørgelig vise om Lille Marianne. Cabaretviser Melodi av Jean Rollon.

 Artikler av Barbra Ring (utvalg) 
 Boken om ekteskapet. Publisert i Samtiden. Tidsskrift for politik, litteratur og samfundsspørsmaal. 39. årgang, 1928
 Stefan Zweig. Publisert i Samtiden. Tidsskrift for politik, litteratur og samfundsspørsmaal. 42. årgang, 1931

 Oversettelser av andre forfatteres verker 
 Maria Stuart. Billede av en gjennemsnittskarakter av Stefan Zweig; oversatt fra tysk, utkommet i 1933
 Kork & co. av Rudyard Kipling; oversatt fra engelsk, utkommet i 1929

 Referanser 

 Eksterne lenker 


  Store norske leksikons utdypningsartikkel om Barbra Ring
  Bærumssanger – inkluderer Rings sang Storbygd og herrebygd var du og hennes portrett
  Biografi

Kategori:Norske barnebokforfattere
Kategori:Norske forfattere av ungdomsbøker
Kategori:Norske romanforfattere
Kategori:Norske dramatikere
Kategori:Kongens fortjenstmedalje i gull
Kategori:Personer fra Drammen kommune
Kategori:Personer begravet på Vestre gravlund